
26 Μαΐου 2017 


ΤΕΥΧΟΣ ΔΕΥΤΕΡΟ 


Αρ 


. Φύλλου 1861 


ΠΕΡΙΕΧΟΜΕΝΑ 

ΑΠΟΦΑΣΕΙΣ 


1 

Τροποποίηση των με αρ. πρωτ. 94588/Δ2/ 
09.06.2016 (Β' 1670) και 136680/Δ2/25-08-2016 (Β' 
2758) υπουργικών αποφάσεων, περί αναθέσεων 
μαθημάτων Γυμνασίου και Γενικού Λυκείου, σε 
συμμόρφωση προς την ΣτΕ 950/2017 ακυρωτική 
απόφαση. 

2 

Καθιέρωση υπερωριακής εργασίας με αμοιβή, 
για πέντε (5) υπαλλήλους του Τμήματος Εμπορί¬ 
ου και Ανωνύμων Εταιρειών της Διεύθυνσης Ανά¬ 
πτυξης και Περιβάλλοντος της Περιφερειακής 
Ενότητας Χαλκιδικής της Περιφέρειας Κεντρικής 
Μακεδονίας, για το έτος 2017. 

3 

Καθιέρωση 24ωρης λειτουργίας καθώς και εξαίρε¬ 
σης από πενθήμερη εργασία των υπαλλήλων του 
Τμήματος Περιβάλλοντος και Πολιτικής Προστα¬ 
σίας του Δήμου Κομοτηνής του Νομού Ροδόπης. 

4 

Έγκριση μόνιμων μέτρων κυκλοφορικών ρυθμίσε¬ 
ων σύμφωνα με την υπ'αριθμ. 577/2016 απόφαση 
Δημοτικού Συμβουλίου του Δήμου Θεσσαλονίκης. 

5 

Έγκριση Κυκλοφοριακής Ρύθμισης στην περι¬ 
οχή του Αγγελοπούλειου δημοτικού σχολείου 
Ανυφίου, σύμφωνα με την υπ'αριθμ. 3/2016 από¬ 
φαση του Δημοτικού Συμβουλίου Ναυπλιέων. 


ΑΠΟΦΑΣΕΙΣ 

Αριθμ. 85235/Δ2 (1) 

Τροποποίηση των με αρ. πρωτ. 94588/Δ2/ 
09.06.2016 (Β' 1670) και 136680/Δ2/25-08-2016 
(Β' 2758) υπουργικών αποφάσεων, περί αναθέσε¬ 
ων μαθημάτων Γυμνασίου και Γενικού Λυκείου, 
σε συμμόρφωση προς την ΣτΕ 950/2017 ακυρω¬ 
τική απόφαση. 

Ο ΥΠΟΥΡΓΟΣ 

ΠΑΙΔΕΙΑΣ, ΕΡΕΥΝΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του άρθρου 7 παρ. 2 του ν. 2817/2000 
(Α'78) «Εκπαίδευση των ατόμων με ειδικές εκπαιδευτικές 
ανάγκες και άλλες διατάξεις». 


2. Τις διατάξεις του άρθρου 42 παρ. 2 περ. ζ του 
ν. 4186/2013 (Α' 193) «Αναδιάρθρωση της Δευτεροβάθ¬ 
μιας Εκπαίδευσης και λοιπές διατάξεις», όπως προστέ¬ 
θηκε με την παράγραφο 4 περ. α του άρθρου 39 του 
ν. 4403/2016 (ΑΊ 25). 

3. Την με αρ. πρωτ. 94588/Δ2/09-06-2016 υπουργική 
απόφαση με θέμα: «Αναθέσεις μαθημάτων Γυμνασίου 
και Γενικού Λυκείου» (Β' 1670), όπως τροποποιήθηκε-συ- 
μπληρώθηκε με την με αρ. πρωτ. 136680/Δ2/25-08-2016 
(Β' 2758) υπουργική απόφαση. 

4. Τις διατάξεις του π.δ. 125/2016 (Α'210) «Διορισμός 
Υπουργών, Αναπληρωτών Υπουργών και Υφυπουργών». 

5. Τις διατάξειςτου άρθρου 90 του κώδικα Νομοθεσί¬ 
ας για την Κυβέρνηση και τα Κυβερνητικά όργανα, που 
κυρώθηκε με το άρθρο πρώτο του π.δ. 63/2005 (Α' 98). 

6. Την υπ'αριθμ. 950/2017 απόφαση του Τμήματος Γ' 
του Συμβουλίου της Επικράτειας, η οποία δημοσιεύθηκε 
σε δημόσια συνεδρίαση της 30ης Μαρτίου 2017. 

7. Το γεγονός ότι από την παρούσα απόφαση δεν 
προκαλείται δαπάνη εις βάρος του κρατικού προϋπο¬ 
λογισμού του ΥΠ.Π.Ε.Θ. για τις δαπάνες που καλύπτονται 
από αυτόν, σύμφωνα με την με αριθ. πρωτ. 85070/Β1/ 
22-05-2017 εισήγηση του άρθρου 24 του ν. 4270/2014 
(Α' 143), όπως αντικαταστάθηκε με το άρθρο 10 παρ. 6 
του ν. 4337/2015 (Α' 129) της Γενικής Διεύθυνσης Οικο¬ 
νομικών Υπηρεσιών του Υπουργείου Παιδείας, Έρευνας 
και Θρησκευμάτων, αποφασίζουμε: 

Τροποποιούμε τις με αρ. πρωτ. 94588/Δ2/09.06.2016 
(Β' 1670) και με αρ. πρωτ. 136680/Δ2/25-08-2016 
(Β' 2758) υπουργικές αποφάσεις, ως εξής: 

α. Καταργείται η παραπομπή 1. της με αρ. πρωτ. 94588/ 
Δ2/09-06-2016 (Β' 1670) υπουργική απόφαση, σύμφωνα 
με την οποία: 

«1. Σε περίπτωση που υπηρετούν στο ίδιο σχολείο 
εκπαιδευτικοί των ειδικοτήτων ΠΕ04.01 και ΠΕΙ 2.10, 
προηγείται στην επιλογή του μαθήματος της Φυσικής 
ο εκπαιδευτικός ειδικότητας ΠΕ04.01.». 

β. Καταργείται η παραπομπή * 1 της με αρ. πρωτ. 136680/ 
Δ2/25-08-2016 (Β' 2758), σύμφωνα με την οποία: 

β 1 Σε περίπτωση που υπηρετούν στο ίδιο σχολείο 
εκπαιδευτικοί των ειδικοτήτων ΠΕ04.01 και ΠΕΙ 2.10, 
προηγείται στην επιλογή του μαθήματος της Φυσικής 
ο εκπαιδευτικός ειδικότητας ΠΕ04.01.». 

Κατά τα λοιπά ισχύει η με αρ. πρωτ. 94588/Δ2/ 
09.06.2016 υπουργική απόφαση (ΦΕΚ 1670 Β'), όπως 

τροποποιήθηκε-συμπληρώθηκε με την με αρ. πρωτ. 
136680/Δ2/25-08-2016 (Β' 2758) υπουργική απόφαση. 

Η ισχύς της παρούσης αρχίζει από την προηγούμενη 
της δημοσίευσης της υπ' αριθμ. 950/2017 απόφασης του 
ΣτΕ, δηλαδή από την 29η Μαρτίου 2017. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Μαρούσι, 22 Μαΐου 2017 

Ο Υπουργός 

ΚΩΝΣΤΑΝΤΙΝΟΣ ΓΑΒΡΟΓΛΟΥ 


Αριθμ. 198291/1398 (2) 

Καθιέρωση υπερωριακής εργασίας με αμοιβή, 
για πέντε (5) υπαλλήλους του Τμήματος Εμπορί¬ 
ου και Ανωνύμων Εταιρειών της Διεύθυνσης Ανά¬ 
πτυξης και Περιβάλλοντος της Περιφερειακής 
Ενότητας Χαλκιδικής της Περιφέρειας Κεντρικής 
Μακεδονίας, για το έτος 2017. 

Ο ΠΕΡΙΦΕΡΕΙΑΡΧΗΣ ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις των άρθρων 159 και 242 παρ. 5 του 
ν. 3852/2010 «Νέα Αρχιτεκτονική της Αυτοδιοίκησης και 
της Αποκεντρωμένης Διοίκησης-Πρόγραμμα Καλλικρά¬ 
της» (ΦΕΚ 87/Α707-06-2010). 

2. Τις διατάξειςτου άρθρου 25 παρ. 7 του ν. 2738/1999 
σε συνδυασμό με την παρ 1 εδ α του άρθρου 282 του 
ν. 3852/2010 «Νέα Αρχιτεκτονική της Αυτοδιοίκησης και 
της Αποκεντρωμένης Διοίκησης-Πρόγραμμα Καλλικρά¬ 
της». 

3. Τις διατάξεις του άρθρου 20 του ν. 4354/2015 
(ΦΕΚ Τ 76/ΑV16-12-2015) «Διαχείριση των μη εξυπηρε¬ 
τούμενων δανείων, μισθολογικές ρυθμίσεις και άλλες 
επείγουσες διατάξεις». 

4. Τις διατάξεις του άρθρου 45 του ν. 4071/2012 
(ΦΕΚ 85/Α') « Ρυθμίσεις για την τοπική ανάπτυξη, αυτο¬ 
διοίκηση, και την αποκεντρωμένη διοίκηση, την ενσω¬ 
μάτωση οδηγίας 2009/50/ΕΚ». 

5. Το π.δ. 133/2010 «Οργανισμός της Περιφέρειας Κε¬ 
ντρικής Μακεδονίας» (ΦΕΚ Α'226/27.12.2010) όπως τρο¬ 
ποποιήθηκε με τις υπ'αρίθμ. 81320 και 77909/01.12.2016 
αποφάσεις του Γενικού Γραμματέα της Αποκεντρωμένης 
Διοίκησης Μακεδονίας- Θράκης (ΦΕΚ4302/Β730.12.2016). 

6. Την με αριθμ. οικ. 30110(385)/27-01 -2017 (ΦΕΚ 390/ 
τ.Β710-02-2017, περί «Μεταβίβασης αρμοδιοτήτων των 
οργανικών μονάδων της Περιφέρειας Κεντρικής Μακε¬ 
δονίας στους Αντιπεριφερειάρχες και στον Εκτελεστικό 
Γραμματέα, καθώς και παροχής εξουσιοδότησης υπο¬ 
γραφής εγγράφων, αποφάσεων και άλλων πράξεων «ΜΕ 
ΕΝΤΟΛΗ ΠΕΡΙΦΕΡΕΙΑΡΧΗ», στους Αντιπεριφερειάρχες, 
στον Εκτελεστικό Γραμματέα, στους Προϊστάμενους των 
Γενικών Διευθύνσεων, των Διευθύνσεων/ Αυτοτελών 
Διευθύνσεων, Υποδιευθύνσεων, τμημάτων/ Αυτοτελών 
Τμημάτων και Αυτοτελών γραφείων της Περιφέρειας 
Κεντρικής Μακεδονίας. 

7. Του ν. 3861/2010 «Ενίσχυση της Διαφάνειας με 
την υποχρεωτική ανάρτηση νόμων και πράξεων των 


κυβερνητικών, διοικητικών και αυτοδιοικητικών οργά¬ 
νων στο Διαδίκτυο «Πρόγραμμα Διαύγεια» και άλλες 
διατάξεις (ΦΕΚ 112/τ.Α72010). 

8. Την αριθμ. 2/31029/ΔΕΠ/6-5-16 εγκύκλιο του 
Υπουργείου Οικονομικών (ΑΔΑ: ΩΛ9ΣΗ-0ΝΜ). 

9. Την αριθμ. 2/1757/0026/17 απόφαση του Υπ. Οι¬ 
κονομικών που δημοσιεύτηκε στο ΦΕΚ 17/Β/2017 περί 
καθορισμού των δικαιολογητικών πληρωμής. 

10. Το αριθμ. 56/27-4-17 έγγραφο του Εκτελεστικού 
Γραμματέα της Π.Κ.Μ., με το οποίο εγκρίνει τη χορήγηση 
υπερωριών για το έτος 2017. 

11 .Την αριθμ. 38819/29-05-2015 απόφαση του ασκού- 
ντος καθήκοντα Γενικού Γραμματέα Αποκεντρωμένης 
Διοίκησης Μακεδονίας - Θράκης «Καθιέρωση ωραρί¬ 
ου εργασίας σε 24ωρη βάση, καθώς κατά τις Κυριακές 
και εξαιρέσιμες ημέρες των υπαλλήλων των υπηρεσιών 
της Περιφέρειας Κεντρικής Μακεδονίας.» (ΦΕΚ 1084/ 
Β709.06.2015). 

12. Την αριθμ. Α/Α 1044 απόφαση Ανάληψης Υποχρέω¬ 
σης με αριθμ. Πρωτ. 110379/420/21 -03-2017 (ΑΔΑ: 
ΩΔΥ47ΛΛ-Η2Ω) με την οποία εγκρίθηκε η Δέσμευση πί¬ 
στωσης συνολικού ύψους έξι χιλιάδων ευρώ (6.000,00 €) 
από τον προϋπολογισμό της Περιφέρειας Κεντρικής 
Μακεδονίας (ΚΑΕ 02.21.07.721.0511.01) και συνολικού 
ύψους τεσσάρων χιλιάδων οκτακόσιων ευρώ (4.800,00 €) 
από τον προϋπολογισμό της Περιφέρειας Κεντρικής Μα¬ 
κεδονίας (ΚΑΕ 02.21.07.721.0512.01) οικονομικού έτους 
2017, για την υπερωριακή απογευματινή εργασία και για 
την καθ' υπέρβαση εργασία κατά τις νυχτερινές ώρες, 
Κυριακές και εξαιρέσιμες ημέρες αντίστοιχα, πέντε υπαλ¬ 
λήλων τουΤμήματος Εμπορίου και Ανωνύμων Εταιρειών 
της Διεύθυνσης Ανάπτυξης και Περιβάλλοντος της Π.Ε. 
Χαλκιδικής. (Αριθμός Βεβαίωσης 1006/2017 Διεύθυνσης 
Οικονομικού Π.Κ.Μ). 

13. Τις ανάγκες του Τμήματος Εμπορίου και Ανωνύμων 
Εταιρειών της Διεύθυνσης Ανάπτυξης και Περιβάλλοντος 
της Π.Ε. Χαλκιδικής, προκειμένου να ανταπεξέλθει στα 
παρακάτω: 

1. Δειγματοληψίες αλκοολούχων ποτών από καφετέ- 
ριες, μπαρ και κέντρα διασκέδασης. 

2. Δειγματοληψίες καυσίμων και έλεγχοι σε πρατήρια 
υγρών καυσίμων εκτός ωρών εργασίας, σε περιόδους 
αυξημένης τουριστικής κίνησης. 

3. Αγορανομικοί έλεγχοι σε καταστήματα εστίασης 
και αναψυχής, και γενικά σε εμπορικά καταστήματα που 
λειτουργούν απογευματινές και βραδινές ώρες, ιδιαίτερα 
κατά τους θερινούς μήνες και σε τουριστικές περιοχές. 

4. Σε περιόδους αιχμής (Χριστούγεννα, Πάσχα, θερινή 
περίοδος) όπου απαιτείται παρουσία ελεγκτικών συνερ¬ 
γείων στην αγορά εκτός ωρών εργασίας. 

5. Για την άμεση ανταπόκριση της Υπηρεσίας σε κα¬ 
ταγγελίες που αξιολογούνται σοβαρές. 

6. Για συμμετοχή της Υπηρεσίας σε μικτά κλιμάκια με 
άλλες συναρμόδιες υπηρεσίες (υπηρεσίες της Π.Ε. Χαλ¬ 
κιδικής, Αστυνομία). 

7. Έλεγχοι βυτιοφόρων διανομής πετρελαίου θέρμαν¬ 
σης. 

8. Έλεγχοι σε εμποροπανηγύρεις που διενεργούνται 
για θρησκευτικές ή επετειακές εορτές. 

9. Έλεγχοι στις λαϊκές αγορές και υπαίθριο εμπόριο. 

10. Περιοδικός έλεγχος μέτρων και σταθμών. 

11. Εργασία στο γραφείο (διεκπεραίωση υποθέσεων 
λόγω μεγάλου φόρτου εργασίας). 

14. Το γεγονός ότι, για την αντιμετώπιση των παραπά¬ 
νω υπηρεσιακών αναγκών, οι υπάλληλοι θα απασχολη¬ 
θούν πέραν του κανονικού ωραρίου εργασίας. 

15. Το γεγονός ότι το ύψος της προκαλούμενης δαπάνης 
εκτιμάται στο ποσό των δέκα χιλιάδων οκτακόσιων ευρώ 
(10.800,00,00 €) (και συγκεκριμένα 6.000,00 ευρώ για την 
υπερωριακή απογευματινή εργασία και 4.800,00 ευρώ για 
την καθ' υπέρβαση εργασία κατά τις νυχτερινές ώρες, Κυ¬ 
ριακές και εξαιρέσιμες η μέρες των πέντε υπαλλήλων του 
Τμήματος Εμπορίου και Ανωνύμων Εταιρειών της Διεύθυν¬ 
σης Ανάπτυξης και Περιβάλλοντος της Π.Ε. Χαλκιδικής) και 
θα αντιμετωπιστεί από πιστώσεις που έχουν προβλεφθεί 
στον προϋπολογισμό της Π.Κ.Μ.,αποφασίζουμε: 

Εγκρίνουμε την καθιέρωση υπερωριακής απασχό¬ 
λησης με αμοιβή, κατά τις απογευματινές ώρες καθώς 
και κατά τις νυχτερινές ώρες, Κυριακές και εξαιρέσιμες 
ημέρες πέντε (5) υπαλλήλων του Τμήματος Εμπορίου 
και Ανωνύμων Εταιρειών της Διεύθυνσης Ανάπτυξης 
και Περιβάλλοντος της Περιφερειακής Ενότητας Χαλ¬ 
κιδικής της Περιφέρειας Κεντρικής Μακεδονίας για το 
χρονικό διάστημα από την δημοσίευση της παρούσας 
στην Εφημερίδα της Κυβερνήσεως έως 31 Δεκεμβρίου 
του 2017. 

Ορίζουμε ότι: 

α) οι ώρες υπερωριακής απασχόλησης, είναι κατ'ανώ¬ 
τερο όριο, εκατόν είκοσι (120) ώρες ανά εξάμηνο για 
κάθε υπάλληλο. 

β) οι ώρες της καθ' υπέρβαση εργασίας για τις νυχτε¬ 
ρινές, τις Κυριακές και εξαιρέσιμες ημέρες, είναι κατ' 
ανώτερο όριο ενενήντα έξι (96) ώρες ανά εξάμηνο για 
κάθε υπάλληλο. 

γ) Για τη Διεύθυνση Ανάπτυξης και Περιβάλλοντος της 
Περιφερειακής Ενότητας Χαλκιδικής θα εκδοθεί απόφα¬ 
ση συγκρότησης συνεργείου υπερωριακής απασχόλη¬ 
σης στην οποία θα αναφέρονται ονομαστικά οι συμμε- 
τέχοντες υπάλληλοι, ο κλάδος, ο βαθμός και το Μ.Κ. στο 
οποίο βρίσκονται κατά την προσφορά της υπερωρια- 
κής εργασίας (απογευματινές, νυχτερινές, Κυριακές και 
εξαιρέσιμες ημέρες), το αντικείμενο της απασχόλησης, 
το χρονικό διάστημα και οι ώρες απασχόλησης για τον 
καθένα, ανά εξάμηνο. 

Για την υπερωριακή εργασία θα τηρείται ξεχωριστό 
δελτίο παρουσίας των υπαλλήλων, στο οποίο θα ανα¬ 
γράφεται η ώρα έναρξης και η ώρα αποχώρησης. 

Ο Προϊστάμενος της Υπηρεσίας θα βεβαιώνει την υπε- 
ρωριακή απασχόληση των υπαλλήλων και το υπερωρι- 
ακά παρασχεθέν έργο. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πολύγυρος, 19 Μάίόυ 2017 

Με εντολή Περιφερειάρχη 

Ο Προϊστάμενος της Γενικής Διεύθυνσης 

Ανάπτυξης και Περιβάλλοντος 

ΝIΚΟΛΑΟΣ ΤΣΟΤΣΟΛΗΣ 


Αριθμ. 7493 _ (3) 

Καθιέρωση 24ωρης λειτουργίας καθώς και εξαί¬ 
ρεσης από πενθήμερη εργασία των υπαλλήλων 
του Τμήματος Περιβάλλοντος και Πολιτικής Προ¬ 
στασίας του Δήμου Κομοτηνής του Νομού Ρο¬ 
δόπης. 

Ο ΓΕΝΙΚΟΣ ΓΡΑΜΜΑΤΕΑΣ 
ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ 
ΜΑΚΕΔΟΝΙΑΣ-ΘΡΑΚΗΣ 

Έχοντας υπόψη: 

1. Τις διατάξεις του ν. 3852/2010 «Νέα Αρχιτεκτονική 
της Αυτοδιοίκησης και Αποκεντρωμένης Διοίκησης- 
Πρόγραμμα Καλλικράτης» (ΦΕΚ 87/Α77.6.2010). 

2. Τις διατάξεις του π.δ. 142/2010 «Οργανισμός της 
Αποκεντρωμένης Διοίκησης Μακεδονίας -Θράκης». 

3. Τις διατάξεις του άρθρου 12τουν. 2503/1997 «Δι¬ 
οίκηση, οργάνωση, στελέχωση της Περιφέρειας, ρύθ¬ 
μιση θεμάτων για την Τοπική Αυτοδιοίκηση και άλλες 
διατάξεις». 

4. Τις διατάξεις του ν. 1157/1981 «Περί κυρώσεων της 
από 29 Δεκεμβρίου 1980 Πράξεως Νομοθετικού Περιε¬ 
χομένου του Προέδρου της Δημοκρατίας «Περί καθιερώ- 
σεως πενθήμερου εβδομάδος εργασίας των δημοσίων 
εν γένει υπηρεσιών και ρυθμίσεων συναφών θεμάτων 
και τροποποιήσεως αυτής» (ΦΕΚ 126/Α'). 

5. Το άρθρο 36 του ν. 3584/2007 (ΦΕΚ 143/Α7 
28.06.2007) «Κώδικας Κατάστασης Δημοτικών και Κοι¬ 
νοτικών Υπάλληλων». 

6. Τις διατάξειςτου άρθρου 45 του ν. 4071/2012 «Ρυθ¬ 
μίσεις για την Τοπική ανάπτυξη, την αυτοδιοίκηση και 
την αποκεντρωμένη διοίκηση ενσωμάτωσης Οδηγίας 
2009/50/ΕΚ». 

7. Την αρ. πρωτ.οικ. 2/78400/0022/14-11-2011 με θέμα: 
«Παροχή οδηγιών για την εφαρμογή των διατάξεων του 
Δεύτερου Κεφαλαίου του ν. 4024/2011 (ΦΕΚ 226/Α) «Συ- 
νταξιοδοτικές ρυθμίσεις, ενιαίο μισθολόγιο - βαθμολό¬ 
γιο, εργασιακή εφεδρεία και άλλες διατάξεις εφαρμογής 
του μεσοπρόθεσμου πλαισίου δημοσιονομικής στρατη¬ 
γικής 2012-2015.». 

8. Την υπ'αριθμ. 109/2017 απόφαση του Δημοτικού 
Συμβουλίου του Δήμου Κομοτηνής Νομού Ροδόπης περί 
καθορισμού ωραρίου εργασίας σε 24ωρη βάση καθώς 
και κατά τις Κυριακές και εξαιρέσιμες ημέρες, του Τμή¬ 
ματος Περιβάλλοντος και Πολιτικής Προστασίας του 
Δήμου Κομοτηνής. 

9. Την αριθ. 4/6-2-2015 (ΦΕΚ 24 Α76-2-2015) πράξη 
του Υπουργικού Συμβουλίου. 

10. Τις διατάξεις του άρθρου 56 του ν. 4257/2014 «Επεί¬ 
γουσες ρυθμίσεις αρμοδιότητας Υπουργείου Εσωτερι¬ 
κών», αποφασίζουμε: 

Καθορίζουμε το ωράριο εργασίας σε 24ωρη βάση κα¬ 
θώς και τις Κυριακές και εξαιρέσιμες ημέρες του Τμή¬ 
ματος Περιβάλλοντος και Πολιτικής Προστασίας του 
Δήμου Κομοτηνής του Νομού Ροδόπης. 

Λόγω λειτουργίας της Υπηρεσίας, με τη συγκρότηση 
συνεργείων υπερωριακής απασχόλησης υπαλλήλων της 
για απογευματινή εργασία και για νυχτερινή εργασία και 
εργασία Κυριακών και εξαιρέσιμων ημερών για: 

Τεύχος ΒΊ 861/26.05.2017 


α) αντιμετώπιση έκτακτων περιστατικών - ακραία και¬ 
ρικά φαινόμενα ή φυσικών καταστροφών καθ' όλο το 
24ωρο λόγω των έντονων βροχοπτώσεων, χιονοπτώ¬ 
σεων, ανέμων, πυρκαγιών, κ.λπ. όπου χρειάζεται άμεση 
κινητοποίηση του τμήματος για την αντιμετώπισή τους 
διασφαλίζοντας την υγεία και την ασφάλεια των δημο¬ 
τών, 

β) για τον καθαρισμό του δημοτικού οδικού δικτύου 
από φερτά υλικά μετά από ισχυρή βροχόπτωση από δέ¬ 
ντρα μετά από ισχυρούς ανέμους από χιόνια κ.λπ., 
γ) για την 24ωρη φύλαξη του χώρου υγειονομικής 
ταφής απορριμμάτων κατά την αντιπυρική περίοδο 
όταν ο δείκτης επικινδυνότητας είναι κατηγορίας 3 
και άνω. 

δ) για την υποβοήθηση της Πυροσβεστικής υπηρεσίας 
σε περίπτωση πυρκαγιάς με την μεταφορά νερού για 
την τροφοδότηση των πυροσβεστικών οχημάτων ή την 
διάνοιξη δασικών οδών για την πρόσβαση αυτών ή την 
κατάσβεση πυρκαγιών με χωματοκάλυψη. 

ε) για την επίβλεψη καθοδήγηση του εργατικού προ¬ 
σωπικού του Δήμου καθώς και εργολάβων για την πραγ¬ 
ματοποίηση όλων των παραπάνω εργασιών πέραν του 
ωραρίου αλλά και το Σαββατοκύριακο στο οδικό δίκτυο 
του Δήμου στο ΧΥΤΑ σε κοινοχρήστους δημοτικούς χώ¬ 
ρους οικισμούς κ.λπ. 

Για το Τμήμα Περιβάλλοντος και Πολιτικής Προστασίας 
του Δήμου Κομοτηνής προκαλείται δαπάνη για το έτος 
2017 ποσού 80.000,00€ εις βάρος του ΚΑΕ 20.6012,τα 
οποία έχουν προβλεφθεί στον προϋπολογισμό του οι¬ 
κονομικού έτους. 

Πιο συγκεκριμένα, ο αριθμός υπαλλήλων ορίζεται 
στον παρακάτω πίνακα: 


ΚΛΑΔΟΣ 

ΔΗΜΟΣ 

ΚΟΜΟΤΗΝΗΣ 

ΠΕ ΜΗΧΑΝΟΛΟΓΩΝ ΜΗΧΑΝΙΚΩΝ 

1 

ΥΕ ΕΠΙΣΤΑΤΩΝ ΚΑΘΑΡΙΟΤΗΤΑΣ 

1 

ΔΕ ΧΕΙΡΙΣΤΩΝ ΜΗΧΑΝΗΜΑΤΩΝ ΕΡΓΩΝ 

4 

ΔΕ ΟΔΗΓΩΝ ΑΥΤΟΚΙΝΗΤΩΝ 

1 

ΥΕ ΠΡΟΣΩΠΙΚΟ ΚΑΘΑΡΙΟΤΗΤΑΣ 

1 

ΔΕ ΔΙΟΙΚΗΤΙΚΩΝ 

1 

ΣΥΝΟΛΟ 

9 


Η απόφαση αυτή να δημοσιευθεί στην Εφημερίδα της 
Κυβερνήσεως. 


Κομοτηνή, 9 Μάίου 2017 

Ο ασκών καθήκοντα Γενικού Γραμματέα 
Αποκεντρωμένης Διοίκησης 

ΝΙΚΗΤΑΣ ΦΡΑΓΚΙΣΚΑΚΗΣ 


Αριθμ. 2530 _ (4) 

Έγκριση μόνιμων μέτρων κυκλοφορικών ρυθμί¬ 
σεων σύμφωνα με την υπ' αριθμ. 577/2016 από¬ 
φαση Δημοτικού Συμβουλίου του Δήμου Θεσ¬ 
σαλονίκης 

Ο ΓΕΝΙΚΟΣ ΓΡΑΜΜΑΤΕΑΣ 
ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ 
ΜΑΚΕΔΟΝΙΑΣ-ΘΡΑΚΗΣ 

Έχοντας υπόψη: 

1. Τις περί Διοικητικής Αποκέντρωσης ισχύουσες δια¬ 
τάξεις όπως τροποποιήθηκαν και ισχύουν σήμερα. 

2. Τις διατάξειςτου ν. 2503/1997 (ΦΕΚ107 Α/30.05.1997) 
«Διοίκηση, οργάνωση, στελέχωση της Περιφέρειας, ρύθ¬ 
μιση θεμάτων για τη Τοπική Αυτοδιοίκηση και άλλες δι¬ 
ατάξεις». 

3. Το ν. 3852/2010 (ΦΕΚ 87 Α/7.06.2010) «Νέα Αρχι¬ 
τεκτονική της Αυτοδιοίκησης και της Αποκεντρωμένης 
Διοίκησης Πρόγραμμα Καλλικράτης». 

4. Το π.δ. 142/2010 (ΦΕΚ 235/Α/27-12-2010) «Οργανι¬ 
σμός Αποκεντρωμένης Διοίκησης Μακεδονίας-Θράκης». 

5. Το άρθρο 52 του ν. 2696/1999 (ΦΕΚ 57/Α/23.03.1999) 
που αφορά στην κύρωση του Κώδικα Οδικής Κυκλοφο¬ 
ρίας, (ΚΟΚ), όπως τροποποιήθηκε με το άρθρο 46 του 
ν. 3542/2007 (ΦΕΚ 50/Α/2.03.2007) «Τροποποιήσεις 
διατάξεων του ΚΟΚ» και αντικαταστάθηκε με το άρθρο 
48 του ν. 4313/2014. 

6. Το υπ'αριθμ. 15109/13.05.2013 έγγραφο της Διεύ¬ 
θυνσης Οργάνωσης και Λειτουργίας ΟΤΑ του Υπουργείου 
Εσωτερικών με θέμα «Εγκρίσεις αποφάσεων συλλογικών 
οργάνων των ΟΤΑ που αφορούν μέτρα ρύθμισης οδικής 
κυκλοφορίας από τους Γενικούς Γραμματείς Αποκεντρω¬ 
μένων Διοικήσεων». 

7. Την υπ'αριθμ. ΔΟΥ/οικ/220/15-1-2015 εγκύκλιο της 
Γενικής Γραμματείας Υποδομών του Υπ. ΥΠΟΜΕΔΙ. 

8. Την υπ'αριθμ. 54218/11 -07-2013 (ΑΔΑ ΒΛ4ΙΡ1Υ-ΠΔΙ) 
απόφαση Γενικού Γραμματέα Αποκεντρωμένης Διοίκη¬ 
σης Μακεδονίας-Θράκης με θέμα «Άσκηση αρμοδιό¬ 
τητας έγκρισης αποφάσεων Ο.Τ.Α. α' και β' βαθμού περί 
κυκλοφοριακών ρυθμίσεων». 

9. Τις διατάξεις του άρθρου 1 της υπ' αριθμ. οικ. 
99386/2014 απόφασης (ΦΕΚ 3105 Β'/18-11 -2014) του 
Γενικού Γραμματέα της Αποκεντρωμένης Διοίκησης Μα¬ 
κεδονίας - Θράκης, «Ανάθεση άσκησης αρμοδιοτήτων σε 
οργανικές μονάδες της Αποκεντρωμένης Διοίκησης Μα¬ 
κεδονίας - Θράκης και παροχή εξουσιοδότησης υπογρα¬ 
φής πράξεων και εγγράφων «Με εντολή Γενικού Γραμ¬ 
ματέα» στους Προϊστάμενους των οργανικών μονάδων 
της Αποκεντρωμένης Διοίκησης Μακεδονίας - Θράκης. 

10. Την με αριθ. 4/6-2-2015 (ΦΕΚ 24 Α/6-2-2014) Π.Υ.Σ. 
«Αποδοχή παραιτήσεων των Γ. Γραμματέων των Αποκε¬ 
ντρωμένων Διοικήσεων της χώρας». 

11 .Το άρθρο 56 του ν. 4257/2014 (ΦΕΚ 93 Α/14.4.2014) 
που καθορίζει τον τρόπο αναπληρωτή του Γενικού Γραμ¬ 
ματέα της Αποκεντρωμένης Διοίκησης όταν η θέση είναι 
κενή. 

12. Το υπ' αριθμ. 52390/4019/17-6-2016 (Α.Π.ΔΙΠΕ- 
ΧΩΣ 5592/15-7-2016) έγγραφο του Δήμου Θεσσαλο¬ 
νίκης με το όποιο διαβιβάστηκε στην υπηρεσία μέσω 

της Διεύθυνσης Διοίκησης Αποκεντρωμένης Διοίκησης 
Μακεδονίας Θράκης η υπ'αριθμ. 577/2016 ΑΔΣτου Δή¬ 
μου Θεσσαλονίκης. 

13. Το με Α.Π. 5592/6-9-2016 έγγραφο της υπηρεσίας 
με το οποίο διαβιβάζεται η απόφαση του θέματος στη 
Διεύθυνσης Διοίκησης της Αποκεντρωμένης Διοίκησης 
Μακεδονίας- Θράκης λόγω αναρμοδιότητας. 

14. Η μεΑ.Π.οικί 9493/27-3-2017(ΑΔΑ 66ΠΖΟΡ1Υ-89Υ) 
απόφαση Γενικού Γραμματέα Αποκεντρωμένης Διοίκη¬ 
σης Μακεδονίας-Θράκης μετην οποία ορίζεται ως αρμό¬ 
δια υπηρεσία για την έκδοση αποφάσεων του άρθρου 52 
παρ.6 του ν. 2696/1999, το τμήμα Περιβαλλοντικού και 
Χωρικού Σχεδιασμού της Διεύθυνσης Περιβάλλοντος και 
Χωρικού Σχεδιασμού της Αποκεντρωμένης Διοίκησης. 

15. Το με Α.Π. 11297/10-4-2017 έγγραφο της Διεύθυν¬ 
σης Διοίκησης της Αποκεντρωμένης Διοίκησης Μακεδο¬ 
νίας- Θράκης, με το οποίο διαβιβάζεται στην υπηρεσία 
η απόφαση του θέματος μετά το 14ο σχετ. 

16. Το γεγονός ότι σύμφωνα με το με αρ. πρωτ. 3638/ 
41296/2-5-2017 έγγραφο του Δήμου Θεσσαλονίκης από 
την παρούσα απόφαση δεν προκαλείται δαπάνη σε βά¬ 
ρος του κρατικού προϋπολογισμού. 

17. Επειδή οι προτεινόμενες κυκλοφοριακές ρυθμίσεις 
αιτιολογούνται επαρκώς από την Τεχνική Υπηρεσία του 
Δήμου Θεσσαλονίκης συμβάλλοντας στην εξυπηρέτηση 
των πολιτών και στη βελτίωση των περιβαλλοντικών και 
κυκλοφοριακών συνθηκών της πόλης, αποφασίζουμε: 

Την έγκριση των μόνιμων μέτρων ρύθμισης της κυκλο¬ 
φορίας του Δήμου Θεσσαλονίκης σύμφωνα με την υπ' 
αριθμ. 577/2016 απόφαση του Δημοτικού Συμβουλίου, 
στα πλαίσια οργάνωσης της κυκλοφορίας στην ευρύτερη 
περιοχή του κέντρου της πόλης, όπως περιγράφονται 
παρακάτω: 

Απαγόρευση της διέλευσης φορτηγών οχημάτων άνω 
του 1,5 τόνου, κατά τις ημέρες Δευτέρα έως Παρασκευή 
και ώρες από 08:30 έως 20:30 και Σαββατοκύριακα από 
08:30 έως 17:00 του Σαββάτου, στην ευρύτερη περιοχή 
του κέντρου που περικλείεται από τις οδούς Αγ. Δημη- 
τριου - Καραολή και Δημητρίου -Δωδεκανήσου - Σαλα- 
μίνος-Κουντουριώτη - Λ. Νίκης - Ν. Γερμανού -Αγγελακη 
- Εθν. Αμύνης - Αγ. Δημητρίου συμπεριλαμβανομένων 
των οδών αυτών με εξαίρεση την οδό Αγ. Δημητρίου. 

Κατ' εξαίρεση, επιτρέπεται η διέλευση για φορτηγά 
οχήματα μέχρι 8 τόνους ωφέλιμο φορτίο κατά τη διάρ¬ 
κεια του ισχύοντος ωραρίου φορτοεκφόρτωσης. 

Ειδικές περιπτώσεις: 

1 .Τα φορτηγά οχήματα Δημόσιας και ιδιωτικής χρήσης 
που μεταφέρουν οικοδομικά υλικά, τα ειδικά οχήματα 
έτοιμου σκυροδέματος, γερανοφόρα οχήματα και οποια¬ 
δήποτε μηχανήματα τεχνικών έργων, επιτρέπεται να κυ¬ 
κλοφορούν εντόςτων ορίων του Δήμου Θεσσαλονίκης, 
μετά από άδεια που εκδίδεται από την αρμόδια υπηρεσία 
του Δήμου Θεσσαλονίκης, κατόπιν γνωμοδότησης της 
ΔιεύθυνσηςΤροχαίας. 

2. Απρόβλεπτες και επείγουσες ανάγκες όπως οι μετα¬ 
φορές οικοσκευών, επαγγελματικού εξοπλισμού, μετα¬ 
φορές ογκωδών με γερανοφόρα ή μη οχήματα κ.α, θα 
εξαιρούνται του περιορισμού του ανωτέρω ωραρίου με 
άδεια που θα εκδίδεται από την αρμόδια Υπηρεσία του 


Δήμου Θεσσαλονίκης κατόπιν γνωμοδότησηςτης Διεύ¬ 
θυνσηςΤροχαίας, σύμφωνα με την ισχύουσα διαδικασία. 

Η εν λόγω έγκριση χορηγείται με τις εξής προϋποθέσεις: 

1. Οι αναγκαίες παρεμβάσεις για την υλοποίηση των 
κυκλοφοριακών ρυθμίσεων του θέματος θα πρέπει να 
είναι σύμφωνες με τον Κώδικα Οδικής κυκλοφορίας 
(ΚΟΚ), τις προδιαγραφές του Υπουργείου Υποδομών, 
Μεταφορών και Δικτύων και τις ισχύουσες Ευρωπαϊκές 
προδιαγραφές. 

2. Να λαμβάνεται μέριμνα έτσι ώστε με την εφαρμογή 
των προτεινόμενων κυκλοφοριακών ρυθμίσεων να μην 
επηρεάζονται οι υπηρεσίες των μέσων οδικής μαζικής 
μεταφοράς. 

3. Την ευθύνη γιατην υλοποίηση των κυκλοφοριακών 
ρυθμίσεων θέματος έχει ο Δήμος Θεσσαλονίκης, ο οποί¬ 
ος υποχρεούται καθ' όλη τη διάρκεια εφαρμογής τους να 
αξιολογεί την αποτελεσματικότητά του σε σχέση με το 
ευρύτερο δίκτυο κυκλοφορίας της πόλης, παρακολου¬ 
θώντας και συντηρώντας τα σχετικά έργα. 

4. Οι κυκλοφοριακές ρυθμίσεις να υποστηρίζουν και 
τις ανάγκες των Ατόμων με Αναπηρία (ΑμεΑ). 

5. Με την παρούσα απόφαση δεν νομιμοποιούνται 
και δεν υποκαθίστανται άλλες απαιτούμενες άδειες ή 
εγκρίσεις που απαιτούνται για την υλοποίηση και την 
λειτουργία του έργου. 

Οι αρχές στις οποίες κοινοποιείται η παρούσα απόφα¬ 
ση παρακαλούνται να παρακολουθούν την ακριβή εκτέ¬ 
λεση και λειτουργία στα πλαίσια των αρμοδιοτήτων τους. 

Η παρούσα απόφαση ισχύει από την ημέρα δημοσίευ¬ 
σής της στην Εφημερίδα της Κυβερνήσεως και εφαρμόζε¬ 
ται με την τοποθέτηση των οικείων πινακίδων σήμανσης, 
των σηματοδοτών ή των διαγραμμίσεων στο οδόστρωμα. 

Η απόφαση αυτή θα αναρτηθεί στο διαδίκτυο σύμ¬ 
φωνα με τις διατάξεις του ν. 3861/2010 (ΦΕΚ 112 Α/ 
13.7.2010). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 17 Μάίου 2017 

Ο ασκών καθήκοντα Γενικού Γραμματέα 

Αποκεντρωμένης Διοίκησης 

ΝΙΚΗΤΑΣ ΦΡΑΓΚΙΣΚΑΚΗΣ 


Αριθμ. 55604 _ (5) 

Έγκριση Κυκλοιροριακής Ρύθμισης στην περιοχή 
του Αγγελοπούλειου δημοτικού σχολείου Ανυφί- 
ου, σύμφωνα με την υπ' αριθμ. 3/2016 απόφαση 
του Δημοτικού Συμβουλίου Ναυπλιέων. 

Ο ΓΕΝΙΚΟΣ ΓΡΑΜΜΑΤΕΑΣ 
ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ 
ΠΕΛΟΠΟΝΝΗΣΟΥ, ΔΥΤΙΚΗΣ ΕΛΛΑΔΑΣ 
ΚΑΙ ΙΟΝΙΟΥ 

Έχοντας υπόψη: 

1. Τις περί Διοικητικής Αποκέντρωσης ισχύουσες δια¬ 
τάξεις όπως τροποποιήθηκαν και ισχύουν σήμερα. 

2. Το ν. 3852/2010 (ΦΕΚ 87 Α707.06.2010) «Νέα Αρχι¬ 
τεκτονική της Αυτοδιοίκησης και της Αποκεντρωμένης 
Διοίκησης - Πρόγραμμα Καλλικράτης». 

3. Το π.δ. 139/27.12.2010 «Οργανισμός Αποκεντρω¬ 
μένης Διοίκησης Πελοποννήσου-Δυτικής Ελλάδας και 
Ιονίου» (ΦΕΚ 232 Α/27.12.2010). 

4. Τις διατάξεις του ν. 2503/1997 «Διοίκηση, οργάνωση, 
στελέχωση της Περιφέρειας, ρύθμιση θεμάτων για τη 
Τοπική Αυτοδιοίκηση και άλλες διατάξεις». 

5. Το υπ'αριθμ. 15109/19.05.2013 έγγραφο της Δ/σης 
Οργάνωσης και Λειτουργίας ΟΤΑ του Υπουργείου Εσω¬ 
τερικών με θέμα «Εγκρίσεις αποφάσεων συλλογικών ορ¬ 
γάνων των ΟΤΑ που αφορούν μέτρα ρύθμισης οδικής 
κυκλοφορίας από τους Γενικούς Γραμματείς Αποκεντρω¬ 
μένων Διοικήσεων». 

6. Το ν. 4058/2012 (ΦΕΚ 63 Α/22.03.2012) «Παροχή 
υπηρεσιών ασφαλείας από ένοπλους φρουρούς σε εμπο¬ 
ρικά πλοία και άλλες διατάξεις» και ειδικότερα το άρθρο 
52Α που αφορά «Μέτρα ρύθμισης οδικής κυκλοφορίας 
στους χερσαίους χώρους λιμένων». 

7. Το ν. 4150/2013 (ΦΕΚ 102 Α/29.04.2013) «Ανασυ¬ 
γκρότηση του Υπουργείου Ναυτιλίας και Αιγαίου και 
άλλες διατάξεις» και ειδικότερα το άρθρο 45 περί «κυ- 
κλοφοριακών ρυθμίσεων λιμένων». 

8. Το ν. 2696/1999 (ΦΕΚ 57 Α/23.03.1999) που αφορά 
την κύρωση του Κώδικα Οδικής Κυκλοφορίας (ΚΟΚ). 

9. Το ν. 3542/2007 (ΦΕΚ 50 Α/02.03.2007) «Τροποποι¬ 
ήσεις διατάξεων του ΚΟΚ». 

10. Τις υπ' αριθμ. 1115/2012,49/2012 και 819/2013 
Αποφάσεις του Συμβουλίου της Επικράτειας. 

11. Την υπ'αριθμ. 65590/4736/12.06.2013 απόφαση 
του Γενικού Γραμματέα της Αποκεντρωμένης Διοίκησης 
ΠΔΕ και I με την οποία ορίστηκε ως Εισηγήτρια Υπηρεσία 
για την έγκριση αποφάσεων συλλογικών οργάνων των 
ΟΤΑ που αφορούν μέτρα ρύθμισης της οδικής κυκλο¬ 
φορίας. 

12. Την αριθμ. ΔΜΕΟ/Ο/3050/31.07.2013 (ΦΕΚ 2302 
Β/16.09.2013) απόφαση του Υπουργού Υπο.Με.Δι. περί 
«Εγκρίσεων Τεχνικών Οδηγιών κυκλοφοριακών παρεμ¬ 
βάσεων στο αστικό περιβάλλον για την εφαρμογή τους 
σε ί) περιοχές σχολικών συγκροτημάτων και ϋ) περιοχές 
με αυξημένη κίνηση στα πλαίσια βελτίωσης της οδικής 
ασφάλειας». 

13. Το ν. 4313/2014 (ΦΕΚ 261 Α/17.12.2014) «Ρυθμίσεις 
θεμάτων Μεταφορών, Τηλεπικοινωνιών και Δημοσίων 
Έργων και άλλες διατάξεις», άρθρο 48 περί ρυθμίσεων 
θεμάτων οδικής κυκλοφορίας όπως αντικαθιστά συνο¬ 
λικά το άρθρο 52 του ν. 2696/1999. 

14. Το υπ'αριθμ. 44836/05.03.2014 έγγραφο της Δ/σης 
Οργάνωσης και Λειτουργίας ΟΤΑ του Υπουργείου Εσω¬ 
τερικών με θέμα «Εφαρμογή διατάξεων του άρθρου 52 
του ΚΟΚ». 

15. Το αριθμ. 3042/08.10.2011 έγγραφο της ΔΜΕΟ 
του Υπουργείου Υπο.ΜΕ.ΔΙ. με θέμα «Κοινοποιήσεις στη 
ΔΜΕΟ, των Κανονιστικών Αποφάσεων των Δημοτικών ή 
Κοινοτικών Συμβουλίων που αφορούν κυκλοφοριακές 
ρυθμίσεις οδών στους Δήμους ή Κοινότητες σύμφωνα με 
το άρθρο 82 του ν. 3463/2006, Κύρωσης Κώδικα Δήμων 
και Κοινοτήτων». 


1 ό.Τοαριθμ.2305/82229/22.07.2013 (ΑΔΑ:ΒΛ9ΑΟΡ1Φ- 
10Θ) έγγραφο διευκρινήσεων-οδηγιών του Γενικού 
Γραμματέα της Αποκεντρωμένης Διοίκησης ΠΔΕ και 
Ι,όπως συμπληρώθηκε με το 3487/130690/02.10.2014 
έγγραφο επίσης του Γ.Γ. της ΑΔ/ΠΔΕ και I. 

17. Την αριθμ. ΔΥΟ/οικ/220/15.01.2015 Εγκύκλιος της 
Γενικής Διεύθυνσης Συγκοινωνιακών Υποδομών του 
Υπο.Με.Δι., (ΑΔΑ:Ω37Χ1-2ΥΑ). 

18. Την αριθμ. 3/2016 απόφαση του Δημοτικού Συμ¬ 
βουλίου Δήμου Ναυπλιέων σύμφωνα με τα πρακτικά 
της 1 ης/18-1-2016 Συνεδρίασης του Δ.Σ. που αφορά κυ- 
κλοφοριακή ρύθμιση στην περιοχή του Αγγελοπούλειου 
δημοτικού σχολείου Ανυφίου. 

19. Την με αρ. πρωτ. 26253/30-11-2015 θετική εισή¬ 
γηση της Διεύθυνσης Τεχνικών Υπηρεσιών του Δήμου 
Ναυπλιέων με την τεχνική έκθεση - μελέτη για την κυ- 
κλοφοριακή ρύθμιση στην περιοχή του Αγγελοπούλειου 
δημοτικού σχολείου Ανυφίου. 

20. Την αριθμ. 88/2015 απόφαση της Επιτροπής Ποι¬ 
ότητας Ζωής του Δήμου Ναυπλιέων σύμφωνα με τα 
πρακτικά της 19ης 15.12.2015 Συνεδρίασης της Ε.Π.Ζ. με 
θετική εισήγηση για κυκλοφοριακή ρύθμιση στην περι¬ 
οχή του Αγγελοπούλειου Δημοτικού Σχολείου Ανυφίου. 

21. Το με αριθμ. πρωτ. 73/6-11-2015 έγγραφο της Δη¬ 
μοτικής Κοινότητας Ναυπλίου. 

20. Το με αρ. πρωτ. 26674/10-1 -2017 της Διεύθυνσης 
Τεχνικών Υπηρεσιών του Δήμου Ναυπλιέων με το οποίο 
μας διαβιβάστηκαν συμπληρωματικά στοιχεία για το 
θέμα κατόπιν του υπ'αριθμ. 233020/5-12-16 εγγράφου 
τηςΔιεύθυνσηςΤεχνικού Ελέγχου. 

22. Το από 26-1 -2016 αποδεικτικό δημοσίευσης της 
3/2016 απόφασης Δ.Σ. Δήμου Ναυπλιέων. 

23. Το υπ' αριθμ. 52468/1791/29-6-2016 (αρ. πρωτ. 
2110/91713/5-7-2016ΔιεύθυνσηςΤ.Ε.τηςΑΔΠΔΕ και I) 
της Διεύθυνσης Διοίκησης/Τμήμα Δ/κου - Οικονομικού 
Ν. Αργολίδας με τον έλεγχο νομιμότητας της αρ. 3/16 
απόφασης Δ.Σ. Δήμου Ναυπλιέων. 

24. Τον σχηματισθέντα φάκελο του έργου, αποφασί¬ 
ζουμε: 

Την έγκριση της κυκλοφοριακής ρύθμισης που αφορά 
στην περιοχή του Αγγελοπούλειου δημοτικού σχολείου 
Ανυφίου. 

Η εν λόγω έγκριση της κυκλοφοριακής ρύθμισης η 
οποία αναφέρεται στην υπ' αριθμ. 3/2016 απόφαση του 
Δημοτικού Συμβουλίου του Δήμου Ναυπλιέων, γίνεται 
με τις εξής προϋποθέσεις: 

1. Εγκρίνεται μόνο η τοποθέτηση των κατάλληλων 
πινακίδων - σήμανσης: υποχρεωτικής διακοπής πορεί¬ 
ας, περιορισμού της ταχύτητας σε 30 χλμ/ώρα, αναγγε¬ 
λίας κινδύνου λόγω συχνής κίνησης παιδιών (Σχολεία 
κλπ) και Προσοχή Σχολείο, όπως αυτές αναγράφονται 
στο σχέδιο αποτύπωσης που συνοδεύει το αρ. πρωτ. 
26674/10.1.2017 έγγραφο της Δ.Τ.Υ. Δήμου Ναυπλιέων. 

2. Η Αποκεντρωμένη Διοίκηση δεν έχει αρμοδιότητα 
να εγκρίνει τους ανακλαστήρες οδοστρωμάτων και τις 
υπερυψωμένες λωρίδες οδοστρώματος. 

3. Το κόστος τόσο της προμήθειας όσο και της τοπο¬ 
θέτησης των κατάλληλων πινακίδων θα βαρύνει τον 
Δήμο Ναυπλιέων, θα καλυφθεί από το απόθεμα της 
προμήθειας με τίτλο «Προμήθεια σημάτων τροχαίας 

κίνησης Δήμου Ναυπλιέων έτους 2016» συνολικού προ¬ 
ϋπολογισμού 11.955,60 € μεΦΠΑ, (Κ.Α. 30-7135.005) και 
επομένως δεν επιβαρύνει τον κρατικό προϋπολογισμό. 
Οι πινακίδες θα αναγράφουν και τον αριθμό της από¬ 
φασης (3/2016). 

4. Η επί τόπου τοποθέτηση των κατάλληλων πινακίδων 
σήμανσης θα υποδειχθεί από την αρμόδια Δ/νση του 
Δήμου Ναυπλιέων. 

5. Με την εφαρμογή της προτεινόμενης κυκλοφο- 
ριακής ρύθμισης να γίνει μέριμνα έτσι ώστε να μην 
επηρεαστούν οι υπηρεσίες των μέσων οδικής μαζικής 
μεταφοράς. 

6. Η προτεινόμενη κυκλοφοριακή ρύθμιση δεν πρέ¬ 
πει να επηρεάζει τις ανάγκες των Ατόμων με Αναπηρία 
(ΑμεΑ). 


7. Τα μέτρα που λαμβάνονται σύμφωνα με την παρού¬ 
σα απόφαση ισχύουν από την τοποθέτηση των οικείων 
πινακίδων σήμανσης, εκτός αν κατά το χρόνο ισχύος των 
μέτρων αυτών η κυκλοφορία ρυθμίζεται από στελέχη 
της αρμόδιας Αστυνομικής Αρχής. 

8. Να εφαρμόζεται ο Κ.Ο.Κ. 

9. Η μη τήρηση των όρων και των προϋποθέσεων που 
έχουν τεθεί από τους αρμοδίους φορείς, καθώς και με την 
απόφαση αυτή, συνεπάγεται την αυτοδίκαιη ανάκλησή της. 

10. Με την παρούσα απόφαση δε νομιμοποιούνται 
τυχόν παράνομες ενέργειες. 

Οι Αρχές προς τις οποίες αποστέλλεται η απόφαση 
αυτή, παρακαλούνται να παρακολουθήσουν την ακρι¬ 
βή εκτέλεση των όρων που έχουν τεθεί με αυτή, όσον 
αφορά σε θέματα αρμοδιότητάς τους. 




Σκαρίφημα υφιστάμενης - προτεινόμενης σήμανσης οδών 

ΕΘΝΙΚΟ ΤΥΠΟΓΡΑΦΕΙΟ 

Για τεχνικούς λόγους στο σχεδιάγραμμα, 
από το ηλεκτρονικό αρχείο, έγινε 
σμίκρυνση κατά ποσοστό Θ0 70 


Η απόφαση αυτή να δημοσιευθεί στην Εφημερίδα της Κυβερνήσεως. 
Πάτρα, 10 Μάίου 2017 
Ο ασκών καθήκοντα Γενικού Γραμματέα 


Αποκεντρωμένης Διοίκησης 
ΔΙΟΝΥΣΙΟΣ ΠΑΝΑΓΙΩΤΟΠΟΥΛΟΣ 


=Τ 


Καποδιστρίου 34, Τ.Κ. 104 32, Αθήνα 
ΕΘΝΙΚΟ τηλ. Κέντρο 2105279000 

ΤΥΠΟΓΡΑΦΕΙΟ Κείμενα προς δημοσίευση: \Λ/0ί)ΐτ>35ί0ΐ·.0ΐ(ά)0ΐ.αι· 



Προτεινόμενη σήμανση μειην 55604/10.3.2017 
απόφαση του Γ.Γ. Α. Δ. Π.Δ.Ε. & I. 










